CELEX: 32014D0408(04)
Language: hr
Date: 2014-03-27 00:00:00
Title: Odluka komisije оd 27. ožujka 2014. o priznavanju subjekta Control Union Certification B.V., Nizozemska, kao nadzorne organizacije u skladu s Uredbom (EU) br. 995/2010 Europskog parlamenta i Vijeća o utvrđivanju obveza gospodarskih subjekata koji stavljaju u promet drvo i proizvode od drva

8.4.2014   
            
            
               HR
            
            
               Službeni list Europske unije
            
            
               C 103/11
            
         ODLUKA KOMISIJE
   оd 27. ožujka 2014.
   o priznavanju subjekta Control Union Certification B.V., Nizozemska, kao nadzorne organizacije u skladu s Uredbom (EU) br. 995/2010 Europskog parlamenta i Vijeća o utvrđivanju obveza gospodarskih subjekata koji stavljaju u promet drvo i proizvode od drva
   (2014/C 103/07)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 995/2010 Europskog parlamenta i Vijeća od 20. listopada 2010. o utvrđivanju obveza gospodarskih subjekata koji stavljaju u promet drvo i proizvode od drva (1), a posebno njezin članak 8. stavak 3.,
   budući da:
   
               (1)
            
            
               Europska Komisija je 6. lipnja 2012. zaprimila zahtjev za priznanje od subjekta Control Union Certification B.V., Nizozemska, u kojem Control Union Certification B.V izjavljuje da namjerava djelovati kao nadzorna organizacija u svim državama članicama.
            
         
               (2)
            
            
               Europska Komisija potvrdila je primitak zahtjeva 6. lipnja 2012.
            
         
               (3)
            
            
               U skladu s člankom 2. stavkom 5. Delegirane uredbe Komisije (EU) 363/2012 od 23. veljače 2012. o pravilima postupanja za priznanje i oduzimanje priznanja nadzornih organizacija, kako je predviđeno u Uredbi (EU) br. 995/2010 Europskog parlamenta i Vijeća o utvrđivanju obveza gospodarskih subjekata koji stavljaju u promet drvo i proizvode od drva (2), Europska komisija je 31. listopada 2012. dostavila zahtjev dotičnim državama članicama radi savjetovanja. Unutar zakonskog roka od mjesec dana zaprimljene su primjedbe od Njemačke, Francuske, Švedske i Nizozemske.
            
         
               (4)
            
            
               U skladu s člankom 3. Uredbe (EU) 363/2012 porukom e-pošte od 30. siječnja 2013. zatraženo je da podnositelj zahtjeva dostavi dodatne informacije.
            
         
               (5)
            
            
               Podnositelj zahtjeva dostavio je zatražene dodatne informacije i predao revidirani zahtjev 25. veljače 2013.
            
         
               (6)
            
            
               Dana 14. ožujka 2013. u Bruxellesu je održan sastanak upravljačke skupine Komisije koja je posebno uspostavljena za ocjenjivanje zahtjeva za priznanje nadzornih organizacija na kojem je podnositelj osobno predstavio zahtjev.
            
         
               (7)
            
            
               U skladu s člankom 3. Uredbe (EU) 363/2012 porukom e-pošte od 5. travnja 2013. zatraženo je da podnositelj zahtjeva dostavi dodatne informacije i pojašnjenja.
            
         
               (8)
            
            
               Podnositelj zahtjeva dostavio je zatražene dodatne informacije i pojašnjenja 3. svibnja 2013.
            
         
               (9)
            
            
               U skladu s člankom 3. Uredbe (EU) br. 363/2012 podnositelju zahtjeva je porukom e‐pošte od 18. srpnja 2013. poslan treći zahtjev za dodatne informacije i pojašnjenja.
            
         
               (10)
            
            
               Podnositelj zahtjeva odgovorio je na pitanja i dostavio zatražene dodatne informacije elektroničkom poštom 3. rujna 2013.
            
         
               (11)
            
            
               U skladu s člankom 3. Uredbe (EU) br. 363/2012 podnositelju zahtjeva je porukom e‐pošte od 4. prosinca 2013. poslan konačni zahtjev za dodatne informacije i pojašnjenja.
            
         
               (12)
            
            
               Podnositelj zahtjeva odgovorio je na pitanja i dostavio zatražene dodatne informacije kako bi potkrijepio svoje odgovore elektroničkom poštom 4. prosinca 2013.
            
         
               (13)
            
            
               Na temelju dokumenata koje je podnositelj predao upravljačka skupina donijela je 19. prosinca 2013. zaključak da zahtjev ispunjava zahtjeve navedene u članku 8. stavku 2. Uredbe (EU) br. 995/2010 i da bi Komisija mogla priznati podnositelja zahtjeva kao nadzornu organizaciju.
            
         
               (14)
            
            
               Europska komisija je na temelju svih predanih dokumenata s dokazima ocijenila ispunjava li podnositelj zahtjeve navedene u članku 8. stavku 2. Uredbe (EU) br. 995/2010 te smatra da Control Union Certification B.V., Nizozemska, Meeuwenlaan 4-6, 8011 BZ Zwolle, ispunjava zahtjeve iz članka 8. stavka 2. Uredbe (EU) br. 995/2010,
            
         ODLUČILA JE:
   Članak 1.
   Control Union Certification B.V., Nizozemska, Meeuwenlaan 4-6, 8011 BZ Zwolle, priznaje se kao nadzorna organizacija u skladu s člankom 8. stavkom 3. Uredbe (EU) br. 995/2010.
   Članak 2.
   Glavni direktor Glavne uprave za okoliš dužan je osigurati da se ova Odluka priopći podnositelju zahtjeva i nadležnim tijelima u svim državama članicama i da se ova Odluka objavi na internetskim stranicama Komisije bez odgode.
   
      Sastavljeno u Bruxellesu 27. ožujka 2014.
      
         
            Za Komisiju
         
         Janez POTOČNIK
         
            Član Komisije
         
      
   
   
      (1)  SL L 295, 12.11.2010., str. 23.
   
      (2)  SL L 115, 27.4.2012., str. 12.